Document ID: 32003R1185

Reference:
EUR-Lex - 32003R1185 - ET
Avis juridique important
|
32003R1185
Official Journal L 167 , 04/07/2003 P. 0001 - 0003
NÕUKOGU MÄÄRUS (EÜ) nr 1185/2003,26. juuni 2003,haiuimede eemaldamise kohta laevade pardalEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut,1võttes arvesse Euroopa Parlamendi arvamust2ning arvestades järgmist:(1) Vastavalt nõukogu 20. detsembri 2002. aasta määrusele (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta3 tagatakse ühise kalanduspoliitikaga selline vee-elusressursside kasutamine, millega luuakse säästvad majandus-, keskkonna- ja sotsiaaltingimused, ning nõukogu kehtestab ühenduse meetmed, mis reguleerivad vetele ja kalavarudele juurdepääsu ning säästvat kalandustegevust.(2) Haisid, raisid ja sarnaseid liike sisaldavasse taksonisse Elasmobranchii kuuluvad kalad on oma olelustsükli iseärasuste tõttu üldiselt kasutamise suhtes väga tundlikud. Enamik kõnealuseid liike püütakse sageli kaaspüügina ühenduse muude väärtuslikemate liikide püügi käigus.(3) Praegustest üldiselt püügimäärade uurimisel põhinevatest teaduslikest teadmistest ilmneb, et paljud haivarud on tõsiselt ohustatud.(4) Kuni haide populatsiooni dünaamika ja kalastustegevuse mõju kohta saadakse rohkem teavet, mis võimaldaks koostada nende vajadustele vastavaid ja mitmekülgseid halduskavu, on kõikidel meetmetel, millega takistatakse mittesäästva kalastustegevuse levikut või vähendatakse haide kasutamist, positiivne mõju nende säilimisele.(5) Nn uimepüük, mille käigus haidelt eemaldatakse uimed ja ülejäänud haikere heidetakse merre tagasi, võib põhjustada haide ülemäärast suremust nii suures ulatuses, et paljud haivarud on kahanenud ja nende edasine jätkusuutlikkus võib olla ohus.(6) Viivitamata on vaja meetmeid, millega piiratakse või takistatakse uimepüügi edasist levikut ning seetõttu tuleks keelustada haiuimede eemaldamine laevade pardal. Silmas pidades praktilisi raskusi, mis on seotud liikide identifitseerimisega eemaldatud uimede alusel, tuleks kõnealust keeldu kohaldada kõikide taksoni Elasmobranchii liikide suhtes, v.a raiuimede eemaldamine.(7) Uimede eemaldamist surnud haidelt võidakse siiski lubada, kui selle eesmärk on kõikide haiosade tõhusam kasutamine ning kui uimi ja ülejäänud haiosi töödeldakse pardal eraldi. Sel juhul peaks lipuliikmesriik välja andma kaastingimustega eripüügiloa ja haldama seda kooskõlas nõukogu 27. juuni 1994. aasta määrusega (EÜ) nr 1627/94, millega nähakse ette kalapüügilube käsitlevad üldsätted.4(8) Tagamaks, et pärast uimede eemaldamist hoitakse pardal kõiki ülejäänud haiosi, peavad kehtiva eripüügiloaga laevade kaptenid arvestust haiuimede ning sisikonna ja pea eemaldamisest järele jäänud haiosade koguste kohta. Kõnealused kirjed kantakse püügipäevikusse, nagu on ette nähtud nõukogu 12. oktoobri 1993. aasta määrusega (EMÜ) nr 2847/93 ühise kalanduspoliitika suhtes kohaldatava kontrollisüsteemi loomise kohta,1 või asjakohasesse eriregistrisse.Uimepüügist tulenevad probleemid ulatuvad ühenduse vetest väljapoole. On asjakohane, et ühendus kohustub säilitama varusid võrdselt kõikidel meredel. Seetõttu tuleks käesolevat määrust kohaldada kõikide ühenduse laevade suhtes.(10) Proportsionaalsuse põhimõtte kohaselt on haivarude säilitamise kui põhieesmärgi saavutamiseks vajalik ja asjakohane kehtestada haiuimede eemaldamist pardal käsitlevad eeskirjad. Käesolevas määruses piirdutakse sellega, mis on vajalik eesmärkide saavutamiseks kooskõlas asutamislepingu artikli 5 kolmanda lõiguga,ON VASTU VÕTNUD KÄESOLEVA MÄÄRUSE:Artikkel 1ReguleerimisalaKäesolevat määrust kohaldatakse haiuimede eemaldamise ning haide või haiuimede pardale jätmise, ümberlaadimise ja lossimise suhtes:1) laevadel, mis on liikmesriikide suveräänsete õiguste ja jurisdiktsiooni alla kuuluvatel meredel;2) liikmesriikide lipu all sõitvatel või liikmesriikides registreeritud laevadel muudel meredel.Artikkel 2MõistedKäesoleva määruse kohaldamisel kasutatakse järgmisi mõisteid:1) haiuimed - kõik haiuimed, k.a sabauimed, kuid v.a raide rinnauimed, mis on raide oluline osa;2) hai - kõik taksonisse Elasmobranchii kuuluvad kalad;3) eripüügiluba - määruse (EÜ) nr 1627/94 kohaselt väljaantud ja hallatav püügi eelluba.Artikkel 3Keelud1. Keelustatakse haiuimede eemaldamine laevade pardal ning nende pardale jätmine, ümberlaadimine või lossimine.2. Keelustatakse selliste haiuimede ostmine, müügiks pakkumine või müümine, mis on eemaldatud pardal, pardale jäetud, ümber laaditud või lossitud vastuolus käesoleva määrusega.Artikkel 4Erand ja kaastingimused1. Erandina artikli 3 lõikest 1 ning kui käesoleva artikli lõigetest 2, 3, 4 ja 5 ei tulene teisiti, võidakse lubada eripüügiloaga laevadel eemaldada pardal surnud haide uimi ning neid pardale jätta, ümber laadida või lossida.2. Selline eripüügiluba antakse ainult kalalaevadele, mis on tõestanud võimet kasutada kõiki haiosi ning mille vajadus töödelda pardal eraldi haiuimi ja ülejäänud haiosi on põhjendatud.3. Pärast haiuimede eemaldamist on keelatud heita merre ülejäänud haiosi, v.a põhitöötlemisest, s.o pea, sisikonna ja naha eemaldamisest tulenevad osad.4. Saagist säilitatud uimede kaal ei ületa nende uimede teoreetilist kaalu, mis vastaksid muudele pardale jäetud, ümberlaaditud või lossitud haiosadele.5. Lõike 4 kohaldamise kontrollimisel kehtestavad liikmesriigid uimede ja kerede kaalude vahelise teoreetilise vastavuse, võttes arvesse püügiliiki, liigilist koosseisu ning töötlemis- ja ladustamisliiki. Uimede teoreetiline kaal ei tohi mingil juhul ületada 5 % haisaagi eluskaalust.Artikkel 5Kirjed1. Kehtiva eripüügiloaga laevade kaptenid peavad arvestust pardale jäetud, ümberlaaditud või lossitud haiuimede ja ülejäänud haiosade kaalu kohta.Vajaduse korral kantakse kirjed määruse (EMÜ) nr 2847/93 artikli 6 lõikega 1 ettenähtud püügipäevikusse. Laevade puhul, mille suhtes kõnesoleva määruse artikli 6 lõiget 1 ei kohaldata, kantakse kõnealused kirjed eriregistrisse, mille sätestab eripüügiluba väljaandev pädev asutus.Kui ei lossita kogu haisaaki, lisavad laevade kaptenid püügipäeviku kirjetele kehtivad haiuimede või ülejäänud haiosade lossimise, ümberlaadimise ja müügi dokumendid.Liikmesriigid määravad kindlaks sel juhul kehtivaks peetavad dokumendid ja kontrollivad püügipäeviku kirjeid süstemaatiliselt.2. Selleks, et sadamaasutustele hõlbustada lossimise ja lõikes 1 osutatud dokumentide kontrollimist, teatavad selliste laevade kaptenid või nende esindajad, kellel on kehtiv eripüügiluba ja kes kavatsevad lossida haiuimi või ülejäänud haiosi väljaspool ühenduse sadamaid, lipuriigi asutustele ja selle riigi pädevatele asutustele, mille sadamaid või lossimisrajatisi nad soovivad kasutada, vähemalt 72 tundi enne eeldatavat lossimissadamasse saabumise aega pardal hoitava saagi, lossimiseks ettenähtud saagi ja oma eeldatava sadamasse saabumise aja.Artikkel 6Aruandlus ja läbivaatamine1. Liikmesriigid saadavad komisjonile hiljemalt 1. maiks põhjaliku aastaaruande käesoleva määruse rakendamise kohta eelmisel aastal. Aruandes kirjeldatakse, kuidas on kontrollitud seda, kas laevad täidavad artiklites 3, 4 ja 5 esitatud nõudeid, ning esitatakse üksikasjalikud andmed, mis käsitlevad eelkõige väljaantud erilubade arvu, uimede ja kerede kaalude vahelise teoreetilise vastavuse kehtestamise tehnilisi aluseid ning uimede ja kerede eraldi lossimise kontrollimisel kehtivaks peetavaid dokumente.2. Pärast seda, kui liikmesriigid on esitanud teise aastaaruande, esitab komisjon hiljemalt 1. jaanuaril 2006 Euroopa Parlamendile ja nõukogule aruande käesoleva määruse toimimise ja rahvusvaheliste arengutendentside kohta kõnealuses valdkonnas ning käesolevasse määrusesse vajaduse korral tehtavad muudatused. Kui väljapakutud muudatused võivad mõjutada uimede ja kerede kaalude vahelist teoreetilist vastavust, arvestatakse nende tegemisel kalanduse teadus-, tehnika- ja majanduskomitee nõuandeid.Artikkel 7JõustumineKäesolev määrus jõustub 60. päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Luxembourg, 26. juuni 2003Nõukogu nimeleesistujaG. DRYS1 EÜT C 331 E, 31.12.2002, lk 121.2 Arvamus on esitatud 27. märtsil 2003 (Euroopa Liidu Teatajas veel avaldamata).3 EÜT L 358, 31.12.2002, lk 59.4 EÜT L 171, 6.7.1994, lk 7.5 EÜT L 261, 20.10.1993, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).

Summary:
Haiuimede eemaldamine
Haiuimede eemaldamine
 
KOKKUVÕTE:
määrus (EÜ) nr 1185/2003 haiuimede eemaldamise kohta laevade pardal
MIS ON MÄÄRUSE EESMÄRK?
Selle eesmärk on keelustada nn uimepüük, mille käigus haidelt eemaldatakse uimed ja ülejäänud haikere heidetakse merre tagasi. Seda määrust muudeti määrusega (EL) nr 605/2013, et eemaldada keeluga seotud erandid.
PÕHIPUNKTID
Kohaldamisala
Määrust kohaldataksekõigile ELi vetes tegutsevatele kalalaevadele; ELi laevadele, mis tegutsevad väljaspool neid meresid, mis kuuluvad ELi riikide suveräänsete õiguste alla.Määrusega keelustataksehaiuimede* eemaldamine laevade pardal ning nende pardale jätmine, ümberlaadimine* või lossimine; selliste haiuimede ostmine või müümine, mis on eemaldatud pardal, pardale jäetud, ümber laaditud või lossitud vastuolus käesoleva määrusega.Seda keeldu kohaldatakse taksonisse Elasmobranchii kuuluvatele kaladele (mis sisaldab haisid, raisid ja sarnaseid liike), välja arvatud raiuimede eemaldamisele.
Tingimused
Ladustamise hõlbustamiseks võivad haiuimed olla laeva pardal osaliste sisselõigetega ning rümba vastu tagasi painutatud, kuid enne lossimist ei tohi neid rümbast eemaldada.
Aruandlus
Selle määruse kohaselt peab riik, mille lipu all laev kalapüügiga tegeleb, saatma ELi kalanduskontrolli süsteemi alusel Euroopa Komisjonile käesoleva määruse järgimise kohta aastaaruande järgmiste andmetega:haide lossimiste arv; tehtud kontrollide arv, kuupäev ja koht; kindlaks tehtud mittevastavuste arv ja laad, sh asjaomase laeva/laevade täielik identiteet ning iga mittevastavuse korral määratud karistused; lossimised kokku (kaal/arv) liikide ja sadamate kaupa.Komisjon avaldas 2016. aastal aruande määruse toimimise kohta pärast selle muutmist 2013. aastal ja rahvusvaheliste arengusuundade kohta kõnealuses valdkonnas.
MIS AJAST MÄÄRUST KOHALDATAKSE?
Määrust kohaldatakse alates 2. septembrist 2003.
TAUST
ELi kalanduskontrolli süsteem (Euroopa Komisjon)
PÕHIMÕISTED
Haiuimed:kõik haiuimed, kaasa arvatud sabauimed, kuid välja arvatud raide rinnauimed, mis on raide oluline osa.
Ümberlaadimine: püütud saagi laadimine väiksemalt suuremale kalalaevale, millel see lisatakse saatmiseks suuremale partiile.
PÕHIDOKUMENT
Nõukogu 26. juuni 2003. aasta määrus (EÜ) nr 1185/2003 haiuimede eemaldamise kohta laevade pardal (ELT L 167, 4.7.2003, lk 1–3)
Määruse (EÜ) nr 1185/2003 hilisemad muudatused on algteksti lisatud. Käesoleval konsolideeritud versioonil on üksnes dokumenteeriv väärtus.
SEONDUV DOKUMENT
Komisjoni aruanne Euroopa Parlamendile ja nõukogule nõukogu määruse (EÜ) nr 1185/2003, milles käsitletakse haiuimede eemaldamist laevade pardal ja mida muudeti määrusega (EL) nr 605/2013, toimimise kohta ning rahvusvaheliste arengusuundade kohta kõnealuses valdkonnas (COM(2016) 207 final, 15.4.2016)
Viimati muudetud: 20.09.2019